Káčer, Juraj, generálny riaditeľ Sociálnej poisťovne (2021-06-17):
Ďakujem pekne za slovo. Ďakujem za vystúpenie bývalého pána generálneho riaditeľa, a teda aj súčasne pána poslanca, pána Vážneho. Rád by som doplnil, že prečo napríklad niektoré veci majú zmysel a majú byť skôr a nemáme zase čakať na tie vízie rokov 2023, ´24 a, naopak, skracovanie niektorých období proste nie je, nie je reálne. My sme vychádzali z harmonogramov, ktoré sme v Sociálnej poisťovni našli. Ak napríklad hovoríme o viazanosti obdobia na eurofondy, tak hovoríme o konci roka 2023, preto sú tie dátumy aj takto definované. Napríklad ako ste hovorili, manažment údajov Sociálnej poisťovne bol vytendrovaný, a teda už mal pomerne skoro teda koncového víťaza súťaže, tuším za 2,8 mil., my sme sa rozhodli, že to budeme robiť internými silami, čím sa, samozrejme, má dopad aj nejaký harmonogram. Táto zmluva, nebolo ju možné ani podpísať, pretože bola napadnutá na súde. Čiže aj tak ju nebolo možné realizovať tu na základe tej, takto obstaraného, obstaraného víťaza a takto realizovať manažment údajov Sociálnej poisťovne, alebo ako hovoríte, kmeňové dáta pod všetkými informačnými systémami. Mám za to, že ak by sme to nepostupovali spôsobom, že to budeme robiť interne, tak by sme sa opäť dopracovali k tomu, že bude mať nejaká súkromná spoločnosť locknuté tieto systémy tak, aby sa následná nadstavba nad nimi nedala robiť v rukách Sociálnej poisťovne. Toto riziko by tam určite bolo. Keď ste hovorili, že posunúť účet, individuálny účet poistenca, tak to nie je žiadna nová vec. Tá, ten individuálny účet poistenca už v Sociálnej poisťovni dnes je. A my chceme ešte predtým, ako bude realizovaný ten, samotná elektronická zložka klienta, dať ľuďom možnosť sa efektívne prihlasovať a efektívne komunikovať so Sociálnou poisťovňou. Lebo dneska je to robené formou nejakej GRID karty, to si predstavte, že musíte ísť do Sociálnej poisťovne, dostanete papierik, na základe toho papiera sa môžte prihlásiť do individuálneho účtu poistenca, kde nič nevidíte. A my hovoríme, že predtým chceme dať možnosť ľuďom elektronicky si žiadať o dávky. Hej, lebo vieme, že druhá možnosť je cez eID, ale eID neni moc využívanou službou. Preto má zmysel individuálny účet poistenca pred elektronickou zložkou klienta. K samotným termínom, ktoré uvádzate, no, nenašiel som také harmonogramy, o ktorých hovoríte, vôbec v zmysle nejakej realizovateľnosti, uskutočniteľnosti v Sociálnej poisťovni, čiže vychádzam z reálnych a veľmi ambicióznych termínov. Čo vám poviem, že ma mrzí, že ak som veľmi sa snažil vychádzať a nezrušiť to, čo bolo započaté, a naozaj v tom pokračovať a tú prácu, ktorá bola urobená predo mnou, naozaj na ňu veľmi, veľmi nadviazať a nestratiť tento čas, tak v tej stratégii predtým neboli uvádzané nikdy žiadne časy, k žiadnym projektom, žiadne konkrétne ciele, žiadne konkrétne termíny, a bolo to v poriadku. Dnes, keď máme tú ambíciu a chceme sa zaviazať k niečomu reálnemu, čo je podložené harmonogramom, financiami, fondami, reálnou pracovnou kapacitou, ktorú Sociálna poisťovňa má, tak je zrazu potreba skracovať termíny. Toto mi nejde do hlavy. Neviem, či ste poslednú stratégiu, to bola vaša, pán poslanec, tam neboli absolútne žiadne termíny. Toľko asi k vyjadreniu. Čiže termíny, ktoré uviedol pán poslanec, podľa mňa nie sú reálne. Ďakujem.